Xalqaro master (shaxmat)
Xalqaro master — FIDE tomonidan 1950-yildan erkak va ayol shaxmatchilarga maʼlum malaka talablarini bajarganda beriladigan shaxmat unvoni: unvon XM meʼyorini ikki karra (ikki ball XM) bajargan va reytingi 2350 ga yetgan shaxmatchiga beriladi (ayollar uchun meʼyor koʻrsatkichi 2200). 1988-yilga kelib xalqaro master unvoni 1434 nafar shaxmatchiga (1202 erkak va 232 ayol) berilgan. Mintaqalararo rrkaklar oʻrtasida eng koʻp xalqaro master unvoni: SSSRda — 155, Yugoslaviyada — 135, AQShda — 78, Vengriyada — 76, Germaniyada — 56 tegishli. Ayollar oʻrtasida xalqaro masterlar: SSSRda — 56, Yugoslaviyada — 22, Ruminiyada — 17, Vengriya va AQShda — 13 ta, Polshada — 11. Ayol shaxmatchilardan E. I. Bikova, N.T. Gaprindashvili, J. Polgar, O.N. Rubtsova, L.V. Rudenko va M.G. Chiburdanidze ayollar va erkaklar oʻrtasida xalqaro master unvoniga sazovor boʻlgan. Xalqaro master unvoni FIDE masteri (Rossiya va Oʻzbekiston sport ustasiga oʻxshash) va grossmeyster oʻrtasida oraliq hisoblanadi. Biroq, grossmeyster unvonini olish uchun xalqaro master normasini bajarish shart emas va tegishli muvaffaqiyatga erishgan taqdirda, shaxmatchi oraliq unvonni chetlab oʻtib, grossmeyster boʻlishi mumkin (masalan: Larri Kristiansen, Vladimir Kramnik). Xalqaro masterlarning Elo reytingi 2400 dan 2500 gacha.